Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/025 IT/Lombardia introdusă de Italia) /* COM/2013/0470 final - 2013/ () */





EXPUNERE DE MOTIVE Punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[1] permite mobilizarea Fondului european de ajustare la globalizare (FEG) prin intermediul unui mecanism de flexibilitate, în limita plafonului anual de 500 de milioane EUR peste nivelul rubricilor corespunzătoare din cadrul financiar. Regulile aplicabile contribuțiilor din FEG sunt prevăzute în Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[2]. La 30 decembrie 2011, Italia a prezentat cererea EGF/2011/025 IT/Lombardia pentru acordarea unei contribuții financiare din FEG, în urma disponibilizărilor din două întreprinderi care își desfășoară activitatea în sectorul NACE Rev. 2 diviziunea 26 („Fabricarea calculatoarelor și a produselor electronice și optice”)[3] în regiunea de nivel NUTS II Lombardia (ITC4), din Italia. După examinarea atentă a acestei cereri, Comisia a concluzionat, în conformitate cu articolul 10 din Regulamentul (CE) nr. 1927/2006, că sunt îndeplinite condițiile necesare pentru acordarea unei contribuții financiare în temeiul regulamentului menționat. SINTEZA CERERII ȘI ANALIZĂ Date principale: || Numărul de referință FEG || EGF/2011/025 Statul membru || Italia Articolul 2 || (b) Întreprinderile vizate || 2 Regiunea de nivel NUTS II || Lombardia (ITC4) Diviziunea din NACE Rev. 2 || 26 („Fabricarea calculatoarelor și a produselor electronice și optice”) Perioada de referință || 20.3.2011 – 20.12.2011 Data de începere a serviciilor personalizate || 1.3.2012 Data depunerii cererii || 30.12.2011 Disponibilizări în timpul perioadei de referință || 529 Lucrători disponibilizați vizați de măsurile de sprijin || 480 Cheltuieli pentru servicii personalizate (EUR) || 1 687 200 Cheltuieli pentru punerea în aplicare a FEG[4] (EUR) || 105 000 Cheltuieli pentru punerea în aplicare a FEG (%) || 5,9 Buget total (EUR) || 1 792 200 Contribuția din FEG (65 %) (EUR) || 1 164 930 1. Cererea a fost prezentată Comisiei la data de 30 decembrie 2011 și a fost completată cu informații suplimentare până la data de 12 martie 2013. 2. Cererea îndeplinește condițiile de mobilizare a plăților din FEG stabilite la articolul 2 litera (b) din Regulamentul (CE) nr. 1927/2006 și a fost prezentată în termenul de zece săptămâni prevăzut la articolul 5 din regulamentul menționat. Legătura dintre disponibilizări și schimbările majore din structura comerțului mondial, generate de globalizare sau de criza financiară și economică mondială 3. În scopul de a stabili legătura dintre disponibilizări și criza financiară și economică mondială, Italia susține că scăderea cererii și a investițiilor în TIC, atât la nivelul consumatorilor, cât și al întreprinderilor, cauzată de criză, a contribuit în mod semnificativ la încetinirea activității sectorului TIC și a sectorului componentelor electronice din Italia (NACE 26)[5] începând cu anul 2009[6]. 4. Potrivit autorităților italiene, sectorul TIC din Italia a fost destul de productiv în perioada cuprinsă între 2005 și 2008, atingând un nivel rezonabil de activitate economică, în special în comparație cu alte sectoare ale economiei italiene, și aceasta în pofida concurenței puternice din cursul ultimului deceniu venită din partea întreprinderilor din sectorul TIC situate în țările cu costuri reduse de producție (a se vedea punctul următor). Cu toate acestea, ca urmare a crizei, tendința pozitivă înregistrată până în 2008 s-a inversat, prezentând rate de creștere negativă în diferitele subsectoare ale TIC - de exemplu, în subsectorul IT: – 9,% în 2009, – 2,5 % în 2010, – 4,1 % în 2011 (rate de creștere negativă față de anii precedenți). 5. Conform Assinform, sectorul TIC din Italia a fost afectat de concurența puternică venită, în ultimii zece ani, din partea țărilor cu costuri reduse de producție, iar necesitatea de a reorganiza acest sector din cauza apariției rapide a noilor tehnologii - cum ar fi cloud computing, diversele tipuri de servicii electronice, rețelele sociale etc. - este recunoscută, de câțiva ani, drept o reală provocare. Decalajul digital dintre Italia și țările europene cu poziții de lider în acest domeniu, precum și față de alte țări din lume, a crescut și mai mult din cauza încetinirii economice provocate de criză. Toate aceste evoluții au condus la reducerea, începând cu 2009, a personalului responsabil de TIC din întreprinderile italiene. 6. Puternicul declin al sectorului TIC din Italia ca rezultat al crizei a afectat, de asemenea, cele două întreprinderi care fac obiectul acestei propuneri: Anovo Italia S.p.A. (provincia Varese) și Jabil CM S.r.l. (provincia Milano). Situația deja dificilă a acestor întreprinderi s-a agravat în continuare, iar eforturile lor de conversie și reorganizare depuse în ultimii ani au eșuat, conducând, în cele din urmă, la închiderea întreprinderilor și la disponibilizarea lucrătorilor. 7. În evaluarea sa privind cererile EGF/2011/016 IT Agile (NACE 62)[7] și EGF/2010/012 NL Noord Holland ICT (NACE 46)[8], Comisia a precizat deja impactul crizei economice și financiare asupra întreprinderilor care își desfășoară activitatea în sectorul TIC. Aceste argumente rămân, în continuare, valabile. [9] Stabilirea numărului de disponibilizări și îndeplinirea criteriilor de la articolul 2 litera (b) 8. Italia a depus această cerere în temeiul criteriilor de intervenție prevăzute la articolul 2 litera (b) din Regulamentul (CE) nr. 1927/2006, care prevede concedierea a cel puțin 500 de salariați într-o perioadă de nouă luni în întreprinderile a căror activitate se încadrează în aceeași diviziune NACE Rev. 2 dintr-o regiune sau din două regiuni învecinate cu nivelul NUTS II dintr-un stat membru. 9. În cerere sunt menționate 529 de disponibilizări în 2 întreprinderi încadrate în diviziunea 26 din NACE Rev. 2 („Fabricarea calculatoarelor și a produselor electronice și optice”), din regiunea de nivel NUTS II Lombardia (ITC4), în timpul perioadei de referință de nouă luni cuprinsă între 20 martie 2011 și 20 decembrie 2011. Cele 322 disponibilizări din societatea Jabil CM S.r.l. au fost calculate în conformitate cu articolul 2 al doilea paragraf prima liniuță din Regulamentul (CE) nr. 1927/2006 (la data de 28 septembrie 2011, angajatorul a transmis prin fax scrisori de disponibilizare a lucrătorilor). Cele 207 disponibilizări efectuate în societatea Anovo Italia S.p.A. au fost calculate în conformitate cu articolul 2 al doilea paragraf a treia liniuță din Regulamentul (CE) nr. 1927/2006. La data de 29 ianuarie 2013, Comisia a primit confirmarea, solicitată în temeiul articolului 2 al doilea paragraf din Regulamentul FEG, a disponibilizării celor 207 persoane raportate în temeiul dispozițiilor de la a treia liniuță. Explicația caracterului neprevăzut al disponibilizărilor în cauză 10. Potrivit autorităților italiene, disponibilizările din cele două întreprinderi vizate de prezenta cerere, Anovo Italia S.p.A. și Jabil CM S.r.l., au fost neprevăzute: criza financiară și economică a avut un impact puternic asupra ambelor întreprinderi, ducând la eșecul tuturor eforturilor de conversie și reorganizare depuse de întreprinderile respective în ultimii ani și, în cele din urmă, la disponibilizarea tuturor lucrătorilor: Anovo Italia S.p.A a dat faliment (15.12.2011), iar Jabil CM S.r.l. și-a depus bilanțul după încetarea tuturor activităților (anunțul închiderii întreprinderii și al disponibilizării lucrătorilor a avut loc la data de 28 septembrie 2011; încheierea negocierilor cu partenerii sociali, care nu s-au soldat cu niciun acord, a avut loc la data de 13 decembrie 2011, dată după care lucrătorii disponibilizați au ocupat sediul întreprinderii Jabil). Identificarea întreprinderilor care au efectuat disponibilizări și a lucrătorilor vizați de măsurile de asistență 11. Cererea vizează 529 de disponibilizări (dintre care 480 pot beneficia de asistență) în două întreprinderi: Jabil CM S.r.l. (Cassina de Pecchi, provincia Milano) 322 Anovo Italia S.p.A. (Saranno, provincia Varese) 207 Jabil CM S.r.l. a fost înființată în 2007 pornind de la o unitate comercială a Nokia Siemens și s-a specializat în producția, asamblarea și repararea de circuite electronice imprimate pentru dispozitive de telecomunicații (NACE 26.1). Proprietatea asupra acestei întreprinderi s-a modificat de mai multe ori în ultimii ani, ultimul proprietar fiind grupul „Competence Mercatech” din SUA (începând din 2010). Anovo Italia S.p.A a aparținut grupului multinațional francez Anovo S.A[10] și și-a desfășurat activitatea pe piața italiană începând din 1998 și până la falimentul său din data de 15.12. 2011. Anovo Italia S.p.A. s-a specializat în conceperea și furnizarea de activități legate de sistemele IT integrate, în special fabricarea de componente electronice (NACE 26.1). 12. Defalcarea pe categorii a lucrătorilor vizați este următoarea: Categorie || Număr || Procentaj Bărbați || 290 || 60,4 Femei || 190 || 39,6 Cetățeni ai UE || 473 || 98,5 Cetățeni din țări terțe || 7 || 1,5 15-24 ani || 0 || 0,0 25-54 ani || 450 || 93,8 55-64 ani || 22 || 4,6 Peste 64 de ani || 8 || 1,6 13. Niciunul dintre lucrători nu este afectat de vreo problemă de sănătate de lungă durată sau un handicap. 14. În ceea ce privește categoriile profesionale, defalcarea este următoarea: Categorie || Număr || Procentaj Tehnicieni, maiștri și asimilați (ISCO 3) || 37 || 7,7 Funcționari administrativi (ISCO 4) || 57 || 11,9 Meșteșugari și lucrători în meserii de tip artizanal (ISCO 7) || 153 || 31,9 Operatori la instalații și mașini și asamblori (ISCO 8) || 233 || 48,5 15. În conformitate cu articolul 7 din Regulamentul (CE) nr. 1927/2006, Italia a confirmat faptul că s-a aplicat o politică de egalitate între femei și bărbați și de nediscriminare și că aceasta se va aplica în continuare pe parcursul diferitelor etape de punere în aplicare a FEG și în special în ceea ce privește accesul la contribuția financiară a FEG. Descrierea teritoriului vizat, a autorităților sale și a părților interesate 16. Teritoriul vizat este Lombardia[11] care, cu aproape 10 milioane de locuitori, este cea mai populată dintre cele 20 de regiuni din Italia, și anume provinciile Varese și Milano. 17. Autoritățile competente sunt, la nivel național - Ministerul Muncii și Politicii Sociale, iar la nivel regional - Regiunea Lombardia (Direzione Generale Istruzione, formazione e Lavoro), Milano. Părțile interesate la nivelul angajatorilor sunt următoarele asociații: CLAAI (Federazione Regionale Lombarda delle Associazioni Artigiane), CNA Lombardia (Confederazione Nazionale dell’Artigianato e delle piccole e medie imprese), Confapindustria Lombardia, Confartigianato Lombardia, Confcommercio Lombardia-Imprese per l’Italia, Confcooperative Lombardia. Părțile interesate reprezentând lucrătorii: CGIL (Confederazione generale italiana del lavoro), CISL (Confederazione italiana sindacati lavoratori), UIL (Unione italiana del lavoro), CISAL (Confederazione Italiana Sindacati Autonomi Lavoratori). Impactul preconizat al disponibilizărilor asupra ocupării forței de muncă la nivel local, regional sau național 18. Lombardia este cea mai prosperă regiune din Italia, cu o mare diversitate economică[12], susținută de un număr mare de întreprinderi mici și mijlocii, dar și de unele mari grupuri industriale. Aproximativ o cincime din PIB-ul Italiei este realizat în această regiune. Cu toate acestea, întrucât sectoarele de producție sunt în declin, regiunea se confruntă cu provocări structurale majore și, la fel ca în alte domenii, criza financiară și economică mondială a condus la agravarea situației economice și a situației existente pe piața muncii. Autoritățile italiene au indicat că producția industrială a Lombardiei a scăzut în 2009 cu 9,4 % și că efectele asupra pieței forței de muncă au fost resimțite ca o consecință directă a acestui fapt: ocuparea totală a forței de muncă a scăzut cu 1,2 % în 2009 și, respectiv, cu 0,7 % în 2010 (când a fost observată o redresare ușoară). Conform ISTAT, rata șomajului a crescut în Lombardia începând cu anul 2008: 3,7 % în 2008, 5,4 % în 2009, 5,6 % în 2010, 5,8 % în 2011 și 7,5 % în 2012[13]. 19. Pentru a limita impactul crizei economice și financiare asupra persoanelor care lucrează în sectorul TIC din Lombardia, au fost utilizate pe scară largă rețelele de protecție socială, cum ar fi fondul de compensații salariale (CIG), un instrument care funcționează de mult timp în temeiul legislației italiene și care poate oferi, în cazul în care circumstanțele impun acest lucru, beneficii financiare lucrătorilor, cu titlu de compensare a plăților salariale. Italia a furnizat tabelul de mai jos pentru a ilustra utilizarea sporită a acestui sistem de compensare, de la începutul crizei: în 2009, numărul de ore autorizate de către autorități a fost aproape de opt ori mai mare decât numărul autorizat în 2008, ceea ce reflectă dificultățile cu care se confruntă sectorul. Totalul orelor CIG autorizate în sectorul TIC din Lombardia (NACE 26) Sursa: INPS (Istituto Nazionale della Previdenza Sociale) Nr. total de ore || 2005 || 2006 || 2007 || 2008 || 2009 || 2010 3 025 840 || 2 261 676 || 2 541 117 || 2 049 268 || 16 003 158 || 15 145 734 20. Potrivit autorităților italiene, criza afectează în mod special cartierul industrial Distretto technologico di Milano (Vimercatese), în care au avut loc 322 disponibilizări efectuate de Jabil CM S.r.l. La nivel național, regional și local, Italia depune eforturi de reamenajare și sprijinire a acestui cartier, din punct de vedere al volumului economic și al forței de muncă. Măsurile cofinanțate de FEG vor sprijini autoritățile italiene în eforturile lor de dezvoltare și transformare. 21. La nivelul NUTS II, Lombardia a fost, de asemenea, afectată de un alt val de disponibilizări colective pentru care a fost prezentată Comisiei o cerere FEG: 1 816 disponibilizări în 190 de întreprinderi din sectorul textil în 2006/2007[14]. Pachetul coordonat de servicii personalizate care urmează să fie finanțate și defalcarea costurilor sale estimate, inclusiv complementaritatea acestuia cu acțiunile finanțate din fondurile structurale 22. Se propun următoarele tipuri de măsuri, care formează împreună un pachet coordonat de servicii personalizate destinate să reintegreze cei 480 de lucrători vizați pe piața muncii. Autoritățile italiene au precizat că orice formare și reconversie profesională care pot fi necesare lucrătorilor pentru a se pregăti pentru reintegrarea cu succes pe piața muncii vor fi finanțate din surse regionale (prin urmare, cheltuielile de formare și recalificare nu urmează a fi cofinanțate de către FEG). – Admiterea și accesul la pachetul de asistență (accoglienza e accesso al servizio di assistenza): informații și servicii administrative pentru lucrătorii disponibilizați, inclusiv semnarea de acorduri de servicii. – Tehnici de intervievare (colloquio specialistico): acestea includ interviuri aprofundate cu lucrătorii pentru a defini profilurile lor actuale, identificarea posibilelor căi de reinserție profesională și acordarea de asistență privind tehnicile de depunere a unei candidaturi pentru obținerea unui loc de muncă (actualizarea CV-ului). – Bilanțul competențelor (bilancio di competenze): un set de instrumente personalizate menite să analizeze experiența profesională și socială a fiecărui lucrător și să evidențieze orice competență și cunoștință utilă, având, de asemenea, în vedere ambițiile și dorințele lucrătorilor. – Definirea parcursului (definizione del percorso): stabilirea unui parcurs de reinserție profesională personalizat prin identificarea necesităților de formare și de dezvoltare ale fiecărui lucrător. Planul este semnat de către lucrător și de furnizorul de asistență, în acord cu angajamentele lor respective. – Monitorizare, coordonare și gestionarea planului de intervenție personal (monitoraggio, coordinamento e gestione del piano di intervento personalizzato): aceasta implică urmărirea și monitorizarea sprijinului personalizat, în conformitate cu parcursul de reinserție profesională convenit de comun acord. Măsurile convenite pot fi ajustate, dacă este necesar. – Tutorat și orientare profesională (tutoring e counselling orientativo): acestea includ consiliere cu privire la mecanismele pieței forței de muncă, acordarea de sprijin pentru pregătirea candidaturii pentru obținerea unui loc de muncă și pentru interviurile de angajare. – Explorarea posibilităților de angajare de către noi angajatori (scouting aziendale): aceasta include cercetarea oportunităților locale și regionale de angajare, contactele cu angajatorii potențiali, acordarea de ajutor pentru evaluarea ofertelor de locuri de muncă și acordarea de sprijin de-a lungul procesului de selecție. – Corelarea dintre competențe și locuri de muncă (preselezione e incontro domanda offerta): scopul este acela de a corela cererea de pe piața forței de muncă și competențele lucrătorilor, cu ajutorul unor baze de date specializate. Lucrătorii primesc orientări personalizate cu privire la locurile de muncă vacante și sunt sprijiniți în procesul de depunere a candidaturii pentru un nou loc de muncă. Consilierii facilitează în continuare contactele lucrătorilor cu angajatorii potențiali și le acordă sprijin, până la momentul în care se semnează un contract de muncă. – Consiliere în cursul primei etape a unui nou loc de muncă (accompagnamento al lavoro): scopul acestei măsuri este să sprijine sustenabilitatea unui nou loc de muncă: lucrătorul și noul angajator primesc sprijin sub formă de consiliere în cursul primei etape a unui stagiu. Un raport de stagiu este semnat de către lucrător pentru a asigura o reinserție profesională reușită. Autoritățile italiene au înscris această măsură în buget pentru toți lucrătorii vizați, fapt care reflectă importanța pe care acestea o acordă promovării sustenabilității noilor contracte de muncă. – Consiliere și sprijin pentru activități independente (consulenza e supporto all'autoimprenditorialità): aceasta constă într-o serie de acțiuni specifice menite să analizeze adecvarea/atitudinea lucrătorilor față de activitățile independente și înființarea unei întreprinderi, precum și elaborarea unui plan de afaceri, consilierea cu privire la problemele practice de demarare a unei noi întreprinderi și identificarea oportunităților de finanțare. – Tutorat și acordare de sprijin în perioada de stagiu (tutoring e accompagnamento al tirocinio): sprijinirea lucrătorilor și a noilor angajatori potențiali pe durata unui stagiu. 23. Cheltuielile de punere în aplicare a FEG, care sunt incluse în cerere în conformitate cu articolul 3 din Regulamentul (CE) nr. 1927/2006, acoperă activitățile de pregătire, gestionare și control, precum și activitățile legate de informare și publicitate. 24. Serviciile personalizate prezentate de autoritățile italiene sunt măsuri active pe piața forței de muncă în cadrul acțiunilor eligibile definite la articolul 3 din Regulamentul (CE) nr. 1927/2006. Autoritățile italiene estimează costurile totale ale acestor servicii la 1 687 200 EUR, iar cheltuielile pentru punerea în aplicare a FEG la 105 000 EUR (5,9 % din suma totală). Contribuția totală solicitată din FEG este de 1 164 930 EUR (65 % din costurile totale). Acțiuni || Numărul estimat al lucrătorilor vizați || Costul estimat per lucrător vizat (în EUR) || Costuri totale (FEG și cofinanțare națională) (în EUR) Servicii personalizate [articolul 3 primul paragraf din Regulamentul (CE) nr. 1927/2006] Admiterea și accesul la pachetul de asistență (Accoglienza e accesso al servizio di assistenza) || 480 || 33 || 15 840 Tehnici de intervievare (Colloquio specialistico) || 480 || 66 || 31 680 Bilanțul competențelor (bilancio di competenze) || 480 || 330 || 158 400 Definirea parcursului (definizione del percorso) || 480 || 78 || 37 440 Monitorizare, coordonare și gestionarea planului de intervenție personal (monitoraggio, coordinamento e gestione del piano di intervento personalizzato) || 480 || 216 || 103 680 Tutorat și orientare profesională (tutoring e counselling orientativo) || 480 || 155 || 74 400 Explorarea posibilităților de angajare de către noi angajatori (scouting aziendale) || 480 || 648 || 311 040 Corelarea dintre competențe și locuri de muncă (Preselezione e incontro domanda offerta) || 480 || 693 || 332 640 Consiliere în cursul primei etape a unui nou loc de muncă (accompagnamento al lavoro) || 480 || 528 || 253 440 Consiliere și sprijin pentru activități independente (consulenza e supporto all'autoimprenditorialità) || 273 || 768 || 209 664 Tutorat și acordare de sprijin în perioada de stagiu (tutoring e accompagnamento al tirocinio) || 207 || 768 || 158 976 Subtotal servicii personalizate || || 1 687 200 Cheltuieli pentru punerea în aplicare a FEG [articolul 3 al treilea paragraf din Regulamentul (CE) nr. 1927/2006] Activități de pregătire || || 15 000 Gestionare || || 40 000 Informare și publicitate || || 15 000 Activități de control || || 35 000 Subtotal cheltuieli legate de punerea în aplicare a FEG || || 105 000 Total costuri estimate || || 1 792 200 Contribuție din FEG (65 % din costurile totale) || || 1 164 930 25. Italia confirmă faptul că măsurile descrise mai sus sunt complementare cu acțiunile finanțate din fondurile structurale și că se va evita orice fel de dublă finanțare. Anumite măsuri cofinanțate de FEG, de exemplu cele din domeniul promovării spiritului antreprenorial, nu au putut fi finanțate în temeiul Fondului social european (FSE). Data/datele la care serviciile personalizate pentru lucrătorii afectați au început sau sunt prevăzute să înceapă 26. Italia a inițiat serviciile personalizate pentru lucrătorii afectați incluse în pachetul coordonat propus pentru cofinanțarea din FEG la 1 martie 2012. Prin urmare, această dată reprezintă începutul perioadei de eligibilitate pentru orice fel de asistență care ar putea fi acordată din FEG. Procedurile de consultare a partenerilor sociali 27. Potrivit autorităților italiene, discuțiile cu partenerii sociali au avut loc cu diferite ocazii la nivel regional, inclusiv în cadrul următoarelor evenimente: 3 februarie 2012: Agenzia Regionale Istruzione, Formazione e Lavoro (ARIFEL) a participat la o reuniune cu reprezentanți ai angajatorului și ai lucrătorilor pentru a discuta posibilitatea de a crea un grup de lucru privind o „întreprindere socială” pentru lucrătorii Anovo Italia S.p.A (care nu s-a soldat cu niciun acord); 15 februarie 2012: a avut loc o reuniune a „celulei de criză” a regiunii (notă verbală[15]); 17 februarie 2012: a avut loc o masă rotundă a sectorului TIC la nivel regional cu reprezentanți ai angajatorilor, ai lucrătorilor și ai Regione Lombardia (notă verbală[16]). 28. Autoritățile italiene au confirmat că s-au respectat cerințele legislației naționale și cele ale legislației UE privind disponibilizările colective. Informare cu privire la acțiunile obligatorii în temeiul legislației naționale sau al contractelor colective de muncă 29. În ceea ce privește îndeplinirea criteriilor stabilite la articolul 6 din Regulamentul (CE) nr. 1927/2006, în cererea lor, autoritățile italiene: · au confirmat că măsurile care constituie responsabilitatea societăților în temeiul legislației naționale sau al contractelor colective de muncă nu vor fi înlocuite de contribuția financiară din partea FEG; · au demonstrat că acțiunile respective oferă sprijin lucrătorilor individuali și nu urmează a fi folosite pentru restructurarea societăților sau a sectoarelor de activitate; · au confirmat faptul că acțiunile eligibile menționate anterior nu beneficiază de asistență prin intermediul altor instrumente financiare ale UE. Sisteme de gestionare și control 30. Italia a informat Comisia că această contribuție financiară va fi gestionată la nivel național de Ministero del lavoro e delle Politiche Sociali/Direzione generale per le Politiche attive e pasive del lavoro (MLPS – DG PAPL). MLPS – DG PAPL Ufficio A acționează în calitate de autoritate de management; MLPS – DG PAPL Ufficio B acționează în calitate de autoritate de certificare, iar MLPS – DG PAPL Ufficio C acționează în calitate de autoritate de audit. Regione Lombardia va fi organismul intermediar pentru autoritatea de management la nivel regional. Italia a descris, în detaliu, în cererea sa de acordare de sprijin din FEG (partea I) sistemul de gestionare și control, precizând responsabilitățile actorilor implicați la nivel național și regional. Finanțare 31. Pe baza cererii înaintate de Italia, contribuția propusă din FEG pentru pachetul coordonat de servicii personalizate (inclusiv cheltuielile pentru punerea în aplicare a FEG) este de 1 164 930 EUR, reprezentând 65% din costurile totale. Ajutorul propus de Comisie din acest fond se bazează pe informațiile furnizate de Italia. 32. Având în vedere cuantumul maxim al contribuției financiare care poate fi acordată din FEG în temeiul articolului 10 alineatul (1) din Regulamentul (CE) nr. 1927/2006, precum și marja disponibilă pentru realocarea creditelor, Comisia propune mobilizarea din FEG a sumei totale menționate mai sus, care să fie înscrisă în rubrica 1a din cadrul financiar. 33. Cuantumul propus al contribuției financiare va lăsa disponibil mai mult de 25 % din suma maximă anuală atribuită din FEG pentru alocări în cursul ultimelor patru luni ale anului, conform dispozițiilor articolului 12 alineatul (6) din Regulamentul (CE) nr. 1927/2006. 34. Prin prezentarea acestei propuneri de mobilizare a FEG, Comisia inițiază procedura simplificată de trilog, conform dispozițiilor de la punctul 28 din Acordul interinstituțional din 17 mai 2006, în vederea obținerii acordului celor două componente ale autorității bugetare cu privire la necesitatea utilizării FEG și cu privire la suma solicitată. Comisia invită prima dintre cele două părți componente ale autorității bugetare care ajunge la un acord, la nivelul politic corespunzător, cu privire la proiectul de propunere de mobilizare, să informeze cealaltă parte componentă și Comisia în legătură cu intențiile sale. În cazul în care una dintre cele două componente ale autorității bugetare nu este de acord, se va organiza o reuniune oficială trilaterală. 35. Comisia prezintă, separat, o cerere de transfer în vederea înscrierii în bugetul pentru anul 2013 a unor credite de angajament specifice, în conformitate cu punctul 28 din Acordul interinstituțional din 17 mai 2006. Sursa creditelor de plată 36. Creditele alocate liniei bugetare a FEG din bugetul pentru anul 2013 vor fi utilizate pentru a acoperi suma de 1 164 930 EUR necesară pentru prezenta cerere. Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară (cererea EGF/2011/025 IT/Lombardia introdusă de Italia) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară[17], în special punctul 28, având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare[18], în special articolul 12 alineatul (3), având în vedere propunerea Comisiei Europene[19], întrucât: (1) Fondul european de ajustare la globalizare (FEG) a fost creat pentru a oferi sprijin suplimentar lucrătorilor disponibilizați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă. (2) Domeniul de aplicare al FEG a fost extins pentru cererile depuse în perioada 1 mai 2009 – 30 decembrie 2011 pentru a include sprijinul pentru lucrătorii disponibilizați ca urmare directă a crizei financiare și economice mondiale. (3) Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR. (4) Italia a prezentat, la data de 30 decembrie 2011, o cerere de mobilizare a FEG în ceea ce privește disponibilizările care au avut loc în 2 întreprinderi încadrate în diviziunea 26 din NACE Rev. 2 („Fabricarea calculatoarelor și a produselor electronice și optice”) în regiunea de nivel NUTS II Lombardia (ITC4) și a completat-o cu informații suplimentare până la data de 12 martie 2013. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea sumei de 1 164 930 EUR. (5) Prin urmare, ar trebui mobilizat FEG pentru a oferi o contribuție financiară ca răspuns la cererea depusă de Italia, ADOPTĂ PREZENTA DECIZIE: Articolul 1 În cadrul bugetului general al Uniunii Europene pentru exercițiul financiar 2013, se mobilizează Fondul european de ajustare la globalizare (FEG) pentru alocarea sumei de 1 164 930 EUR, sub formă de credite de angajament și credite de plată. Articolul 2 Prezenta decizie se publică în Jurnalul Oficial al Uniunii Europene. Adoptată la Bruxelles, Pentru Parlamentul European Pentru Consiliu Președintele Președintele [1] JO C 139, 14.6.2006, p. 1. [2] JO L 406, 30.12.2006, p. 1. [3] Regulamentul (CE) nr. 1893/2006 al Parlamentului European și al Consiliului din 20 decembrie 2006 de stabilire a Nomenclatorului statistic al activităților economice NACE a doua revizuire și de modificare a Regulamentului (CEE) nr. 3037/90 al Consiliului, precum și a anumitor regulamente CE privind domenii statistice specifice (JO L 393, 30.12.2006, p. 1). [4] Conform articolului 3 al treilea paragraf din Regulamentul (CE) nr. 1927/2006. [5] Sectorul NACE 26 include o varietate de activități, printre care fabricarea calculatoarelor, a produselor electronice și optice și a echipamentelor electrice, a instrumentelor de măsurare, a ceasurilor, precum și activități de servicii legate de producția de software, consultanță și activități asociate. [6] Sursele citate de Italia: Assinform – Asociația italiană a tehnologiilor informației și comunicațiilor (www.assinform.it); Raportul din 2009 al Osservatorio ICT & PMI della School of Management del Politecnico di Milano (www.osservatori.net); ISTAT (http://www.istat.it/). [7] COM(2013) 120 final. [8] COM(2010) 685 final. [9] Mai multe informații privind cererile de acordare de contribuții din FEG, clasificate pe sectoare, se pot găsi în Portretul statistic FEG pentru perioada 2007 – 2011 și în actualizările ulterioare, disponibile la http://ec.europa.eu/egf. [10] Înființat în 1987, Anovo S.A. a avut aproximativ 20 de birouri în întreaga Europă, precum și în America de Sud și în America Centrală. Întreprinderea franceză a intrat în proces de lichidare în 2011. [11] Regiune de nivel NUTS II din nordul Italiei (capitala regională: Milano) [12] Include sectoare de producție precum sectorul mecanic, electronic, de producție a metalelor, chimic, alimentar, precum și sectoare de servicii, cum ar fi serviciile bancare, transporturi, comunicații. [13] http://www.bancaditalia.it/pubblicazioni/econo/ecore/2010/analisi_s_r/1046_lombardia/Lombardia_2009.pdf; http://www.istat.it/it/lombardia [14] EGF/2007/007 IT/Lombardia, JO L 330, 9.12.2008. [15] https://arifl.box.com/s/d9994b938ecb153700d7 [16] https://arifl.box.com/s/ea34733bb72d514b5404 [17] JO C 139, 14.6.2006, p. 1. [18] JO L 406, 30.12.2006, p. 1. [19] JO C […], […], p. […].